# Näin teet Suomi.fi-valtuutuksen

Mikäli yhdistyksen sääntöihin on merkitty useampi nimenkirjoittaja yhdessä, valtuushakemus tehdään virkailijavaltuuttamispalvelun kautta. Lähetä valtuushakemus mahdollisimman pian virkailijavaltuuttamispalveluun, sillä käsittelyaika on 2–3 viikkoa hakemuksen saapumisesta. [Täällä ohje virkailijavaltuuttamispalvelun kautta tehtävään hakemukseen.](https://www.suomi.fi/palvelut/suomi-fi-valtuuksien-virkailijavaltuuttamispalvelu-digi-ja-vaestotietovirasto/8d592763-8e25-4230-b4bb-cbcab7d213c7)

Mikäli yhdistyksen sääntöihin merkitty yksi nimenkirjoittaja, voi nimenkirjoittaja valtuuttaa muita henkilöitä asioimaan Hyrrässä. Toimi silloin näin:

Valitse asiakaskategoriaksi: Maaseudun tuet ja etuudet  
Valitse valtuuskoodiksi jokin seuraavista:

* Maaseudun ja kalatalouden tukien ja korvauksien hakeminen: tällä valtuudella voi täyttää, allekirjoittaa ja lähettää hakemuksen.
* Maaseudun ja kalatalouden tuki- ja korvaushakemusten valmistelu: tällä valtuudella voi avustaa hakemuksen täyttämisessä, mutta ei allekirjoittaa eikä lähettää hakemusta. Tätä valtuutta voi käyttää esimerkiksi neuvoja tai tilitoimisto.
* Maaseudun ja kalatalouden tuki- ja korvaustietojen katselu: tällä valtuudella voi vain tarkastella hakemuksia, ei täyttää, allekirjoittaa eikä lähettää hakemuksia

Huomioithan, että Hyrrään tarvitaan kaikki yhdistyksen sääntöjen mukaiset nimenkirjoitusoikeutetut (1 - 2hlöä), jotta hakemus voidaan lähettää.